《满庭芳·瑞霭非烟》
宋代·佚名

瑞霭非烟，小春良月，翠开五叶阶蓂。补陀现相，今日庆生辰。江阶芳流秀国，芝兰茂、世袭簪缨。天恩厚，金花屡锡，偕老共卿卿。画堂，歌舞处，香浮宝鸭，寿酒频斟。愿朱颜绿鬓，常似青春。待得蟠桃三熟，与群仙、会宴西清。台星照，婺星箕耀，南极镇长明。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。